CELEX: 32004D0026(01)
Language: el
Date: 2004-02-10 00:00:00
Title: 2004/26/: Απόφαση αριθ. 26/2004 της Επιτροπής των Περιφερειών, της 10ης Φεβρουαρίου 2004, σχετικά με τους όρους και τις διαδικασίες των εσωτερικών ερευνών στον τομέα της καταπολέμησης της απάτης, της δωροδοκίας και κάθε άλλης παράνομης δραστηριότητας επιζήμιας για τα συμφέροντα των Κοινοτήτων

Avis juridique important

|

32004D0026(01)

2004/26/: Απόφαση αριθ. 26/2004 της Επιτροπής των Περιφερειών, της 10ης Φεβρουαρίου 2004, σχετικά με τους όρους και τις διαδικασίες των εσωτερικών ερευνών στον τομέα της καταπολέμησης της απάτης, της δωροδοκίας και κάθε άλλης παράνομης δραστηριότητας επιζήμιας για τα συμφέροντα των Κοινοτήτων  

Επίσημη Εφημερίδα αριθ. L 102 της 07/04/2004 σ. 0084 - 0086

Απόφαση αριθ. 26/2004 της Επιτροπής των Περιφερειώντης 10ης Φεβρουαρίου 2004σχετικά με τους όρους και τις διαδικασίες των εσωτερικών ερευνών στον τομέα της καταπολέμησης της απάτης, της δωροδοκίας και κάθε άλλης παράνομης δραστηριότητας επιζήμιας για τα συμφέροντα των ΚοινοτήτωνΤΟ ΠΡΟΕΔΡΕΙΟ ΤΗΣ ΕΠΙΤΡΟΠΗΣ ΤΩΝ ΠΕΡΙΦΕΡΕΙΩΝ,Έχοντας υπόψη:την απόφαση 1999/352/ΕΚ, ΕΚΑΧ, Ευρατόμ της Επιτροπής, της 28ης Απριλίου 1999, περί συστάσεως της Ευρωπαϊκής Υπηρεσίας Καταπολέμησης της Απάτης(1),τον κανονισμό (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου, της 25ης Μαΐου 1999, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης(2),τη διοργανική συμφωνία, της 25ης Μαΐου 1999, του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Επιτροπής των Ευρωπαϊκών Κοινοτήτων σχετικά με τις εσωτερικές έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (εφεξής: "Υπηρεσία")(3),Εκτιμώντας τα ακόλουθα:Ο κανονισμός (ΕΚ) αριθ. 1073/1999 προβλέπει ότι η Υπηρεσία κινεί και διεξάγει διοικητικές έρευνες εντός των θεσμικών οργάνων, οργάνων και οργανισμών, που έχουν ιδρυθεί με τις συνθήκες ή δυνάμει αυτών.Η ευθύνη της Ευρωπαϊκής Υπηρεσίας Καταπολέμησης της Απάτης, όπως θεσπίζεται από την Επιτροπή, εκτείνεται πέραν της προστασίας των οικονομικών συμφερόντων, προκειμένου να συμπεριλάβει το σύνολο των δραστηριοτήτων της Υπηρεσίας που έχουν σχέση με την ανάγκη διαφύλαξης των κοινοτικών συμφερόντων από παρατυπίες οι οποίες μπορούν να επισύρουν διοικητική ή ποινική δίωξη.Θα πρέπει να ενισχυθεί η εμβέλεια και η αποτελεσματικότητα της καταπολέμησης της απάτης, με την αξιοποίηση της κτηθείσας πείρας στον τομέα των διοικητικών ερευνών.Θα πρέπει κατά συνέπεια όλα τα θεσμικά όργανα, τα όργανα και οι οργανισμοί, στο πλαίσιο της διοικητικής αυτονομίας τους, να αναθέσουν στην Υπηρεσία την αποστολή να πραγματοποιεί στους κόλπους τους διοικητικές έρευνες με στόχο τον εντοπισμό σοβαρών περιπτώσεων που συνδέονται με την άσκηση επαγγελματικών δραστηριοτήτων και συνιστούν, ενδεχομένως, παράλειψη των υποχρεώσεων των υπαλλήλων και του λοιπού προσωπικού των Ευρωπαϊκών Κοινοτήτων, όπως ορίζονται στο άρθρο 11, στο άρθρο 12δεύτερο και τρίτο εδάφιο, στο άρθρο 13, στο άρθρο 14, στο άρθρο 16 και στο άρθρο 17 πρώτο εδάφιο, του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων και του καθεστώτος που εφαρμόζεται στο λοιπό προσωπικό των Κοινοτήτων αυτών (εφεξής: "κανονισμός υπηρεσιακής κατάστασης"), η οποία είναι επιζήμια για τα συμφέροντα των Κοινοτήτων, και μπορεί να επισύρει πειθαρχική ή, ενδεχομένως, ποινική δίωξη, ή βαρύ προσωπικό πταίσμα, όπως ορίζει το άρθρο 22 του κανονισμού υπηρεσιακής κατάστασης, ή παράλειψη των αναλόγων υποχρεώσεων των μελών, διευθυντικών στελεχών ή μελών του προσωπικού των θεσμικών οργάνων, των οργάνων και οργανισμών των Κοινοτήτων που δεν υπόκεινται στον κανονισμό υπηρεσιακής κατάστασης.Οι έρευνες αυτές θα πρέπει να πραγματοποιούνται υπό τους ενδεδειγμένους όρους σε όλα τα θεσμικά όργανα, όργανα ή οργανισμούς των Κοινοτήτων, χωρίς η ανάθεση του καθήκοντος αυτού στην Υπηρεσία να θίγει τις κατ' ιδίαν αρμοδιότητες των θεσμικών οργάνων, οργάνων ή οργανισμών και να μειώνει καθ' οιονδήποτε τρόπο την έννομη προστασία των ενδιαφερομένων προσώπων.Εν αναμονή της τροποποίησης του κανονισμού υπηρεσιακής κατάστασης, θα πρέπει να καθορισθούν οι πρακτικοί τρόποι εφαρμογής βάσει των οποίων τα μέλη των θεσμικών οργάνων και οργάνων και τα διευθυντικά στελέχη των οργανισμών, καθώς και οι υπάλληλοι και το λοιπό προσωπικό των θεσμικών οργάνων, οργάνων και οργανισμών, θα συνεργάζονται για την ορθή διεξαγωγή των εσωτερικών ερευνών.Ο κανονισμός (ΕΚ) αριθ. 1073/1999 προβλέπει στην παράγραφο 6 του άρθρου 4 ότι κάθε θεσμικό όργανο, όργανο και οργανισμός εκδίδει απόφαση η οποία περιλαμβάνει ιδίως κανόνες σχετικούς με την υποχρέωση των μελών, των διευθυντικών στελεχών, των υπαλλήλων και του λοιπού προσωπικού των θεσμικών οργάνων, οργάνων και οργανισμών, να συνεργάζονται με τους υπαλλήλους της Υπηρεσίας και να τους ενημερώνουν ως προς τις διαδικασίες που πρέπει να τηρούν οι υπάλληλοι της Υπηρεσίας κατά τη διενέργεια των εσωτερικών ερευνών, καθώς και τις εγγυήσεις των δικαιωμάτων των προσώπων που αφορά η εσωτερική έρευνα.Ωστόσο, αντιθέτως από τα μέλη ορισμένων άλλων θεσμικών οργάνων, καθόσον αφορά τα μέλη της Επιτροπής των Περιφερειών που είναι εκπρόσωποι των κρατών μελών, υπαγόμενοι, κατά την άσκηση των καθηκόντων τους, κυρίως στο εθνικό δίκαιο, η εφαρμογή της παρούσας απόφασης θα πρέπει να περιοριστεί στις δραστηριότητες που ασκούν τα εν λόγω πρόσωπα υπό την ιδιότητά τους ως μελών της ΕΤΠ.Η Υπηρεσία δεν διαθέτει καμία δικαστική αρμοδιότητα και πραγματοποιεί μόνον διοικητικές έρευνες· ότι οι έρευνες αυτές πρέπει να πραγματοποιούνται τηρουμένων πλήρως των οικείων διατάξεων των συνθηκών για την ίδρυση των Ευρωπαϊκών Κοινοτήτων, και ιδίως του πρωτοκόλλου περί προνομίων και ασυλιών, των σχετικών για την εφαρμογή τους κειμένων, καθώς και του κανονισμού υπηρεσιακής κατάστασης.Μακροπρόθεσμα, η καταπολέμηση της απάτης, της δωροδοκίας ή κάθε άλλης παράνομης δραστηριότητας πρέπει να ανατεθούν σε ένα όργανο το οποίο να μην εντάσσεται στη διοικητική δομή της Ευρωπαϊκής Επιτροπής, αλλά να χαίρει της αναγκαίας ανεξαρτησίας για την ορθότερη εκπλήρωση των καθηκόντων του.Την απόφαση αριθ. 294/1999 του Προεδρείου της Επιτροπής των Περιφερειών, της 17ης Νοεμβρίου 1999, σχετικά με τους όρους και τις λεπτομέρειες διεξαγωγής των ερευνών για την καταπολέμηση της απάτης, της δωροδοκίας και κάθε άλλης παράνομης δραστηριότητας επιζήμιας για τα συμφέροντα των Κοινοτήτων,ΑΠΟΦΑΣΙΖΕΙ:Άρθρο 1Υποχρέωση συνεργασίας με την Υπηρεσία Καταπολέμησης της ΑπάτηςΜε την επιφύλαξη των οικείων διατάξεων της συνθήκης για την ίδρυση της Ευρωπαϊκής Κοινότητας, και ιδίως του πρωτοκόλλου περί προνομίων και ασυλιών, των σχετικών για την εφαρμογή τους κειμένων, καθώς και του κανονισμού υπηρεσιακής κατάστασης, ο Γενικός Γραμματέας, οι υπηρεσίες και κάθε διευθυντικό στέλεχος, υπάλληλος ή μέλος του λοιπού προσωπικού της Επιτροπής των Περιφερειών (η "ΕΤΠ"), καθώς και τα μέλη της, συνεργάζονται πλήρως με την Ευρωπαϊκή Υπηρεσία Καταπολέμησης της Απάτης (η "Υπηρεσία").Άρθρο 2Υποχρέωση ενημέρωσηςΚάθε υπάλληλος ή μέλος του λοιπού προσωπικού της Γενικής Γραμματείας, που λαμβάνει γνώση στοιχείων βάσει των οποίων εικάζεται η ύπαρξη ενδεχομένων περιπτώσεων απάτης, δωροδοκίας ή κάθε άλλης παράνομης δραστηριότητας η οποία θίγει τα συμφέροντα των Κοινοτήτων ή σοβαρών περιστατικών που συνδέονται με την άσκηση επαγγελματικών δραστηριοτήτων και μπορούν να συνιστούν παράλειψη των υποχρεώσεων των υπαλλήλων και του λοιπού προσωπικού των Κοινοτήτων, η οποία μπορεί να επισύρει πειθαρχική ή, ενδεχομένως, ποινική δίωξη, ή παράλειψη των υποχρεώσεων που επιβάλλονται από το κοινοτικό δίκαιο στα μέλη της ΕΤΠ, στα πλαίσια των δραστηριοτήτων τους, υπό τη συγκεκριμένη ιδιότητά τους, εφόσον η εν λόγω παράλειψη θίγει τα συμφέροντα των Κοινοτήτων, ενημερώνει αμελλητί τον προϊστάμενο της υπηρεσίας του ή τον διευθυντή του ή τον Γενικό Γραμματέα ή, εφόσον το κρίνει σκόπιμο, και την Υπηρεσία άμεσα.Ο Γενικός Γραμματέας, οι διευθυντές και οι προϊστάμενοι υπηρεσιών διαβιβάζουν αμελλητί στην Υπηρεσία όλα τα στοιχεία που έχουν περιέλθει εις γνώση τους και βάσει των οποίων εικάζεται η ύπαρξη των παρατυπιών που αναφέρονται στο πρώτο εδάφιο.Οι υπάλληλοι και το λοιπό προσωπικό της Γενικής Γραμματείας δεν πρέπει, σε καμία περίπτωση, να υφίστανται άδικη ή διακριτική εις βάρος τους μεταχείριση εξαιτίας γνωστοποίησης, όπως αναφέρεται στο πρώτο και το δεύτερο εδάφιο.Τα μέλη της ΕΤΠ που λαμβάνουν γνώση των γεγονότων που αναφέρονται στο πρώτο εδάφιο, ενημερώνουν σχετικά τον Πρόεδρο της ΕΤΠ και, εφόσον το κρίνουν σκόπιμο, και την Υπηρεσία άμεσα.Άρθρο 3Συνδρομή του Γραφείου ΑσφαλείαςΜετά από αίτημα του διευθυντή της Υπηρεσίας, το Γραφείο Ασφαλείας της ΕΤΠ παρέχει υλική συνδρομή στους υπαλλήλους της Υπηρεσίας κατά την εκτέλεση των ερευνών.Άρθρο 4Ενημέρωση του ενδιαφερομένουΣτην περίπτωση που αποκαλύπτεται το ενδεχόμενο προσωπικής εμπλοκής μέλους, διευθυντικού στελέχους, υπαλλήλου ή μέλους του λοιπού προσωπικού, ο ενδιαφερόμενος πρέπει να ενημερώνεται ταχέως, εφόσον από την ενημέρωση αυτή δεν υπάρχει κίνδυνος να θιγεί η έρευνα. Δεν μπορούν, σε καμία περίπτωση, να συναχθούν κατά τη λήξη της έρευνας συμπεράσματα που θα αφορούν ονομαστικά ένα μέλος, ένα διευθυντικό στέλεχος, έναν υπάλληλο ή ένα μέλος του λοιπού προσωπικού της ΕΤΠ, χωρίς να έχει δοθεί στον ενδιαφερόμενο η δυνατότητα να εκφρασθεί σχετικά με όλα τα πραγματικά περιστατικά που τον αφορούν.Σε περίπτωση που απαιτείται, για τους σκοπούς της έρευνας, η αυστηρή τήρηση του απορρήτου και απαιτείται η προσφυγή σε μέσα έρευνας που εμπίπτουν στην αρμοδιότητα εθνικής δικαστικής αρχής, η υποχρέωση να κληθεί το μέλος, το διευθυντικό στέλεχος, ο υπάλληλος ή το μέλος του λοιπού προσωπικού της ΕΤΠ να εκφρασθεί μπορεί να αναβληθεί ύστερα από συνεννόηση με τον Πρόεδρο ή τον Γενικό Γραμματέα, αντιστοίχως.Άρθρο 5Ενημέρωση σχετικά με τη θέση της έρευνας στο αρχείο χωρίς να δοθεί συνέχειαΕάν, κατά τη λήξη εσωτερικής έρευνας, δεν προκύψει επιβαρυντικό στοιχείο για το εγκαλούμενο πρόσωπο, η εσωτερική έρευνα που το αφορά τίθεται στο αρχείο χωρίς να δοθεί συνέχεια, με απόφαση του διευθυντή της Υπηρεσίας, ο οποίος και ενημερώνει σχετικά γραπτώς τον ενδιαφερόμενο.Άρθρο 6Άρση ασυλίαςΚάθε αίτηση εθνικής αστυνομικής ή δικαστικής αρχής που αφορά την άρση της ετεροδικίας υπαλλήλου ή μέλους του λοιπού προσωπικού της ΕΤΠ, σχετικά με ενδεχόμενες περιπτώσεις απάτης, δωροδοκίας ή κάθε άλλης παράνομης δραστηριότητας, διαβιβάζεται για γνωμοδότηση στον διευθυντή της Υπηρεσίας. Εφόσον η αίτηση άρσης της ασυλίας αφορά μέλος της ΕΤΠ, ενημερώνεται η Υπηρεσία.Άρθρο 7Τελικές διατάξειςΗ παρούσα απόφαση καταργεί την απόφαση αριθ. 294/1999 του Προεδρείου της Επιτροπής των Περιφερειών, της 17ης Νοεμβρίου 1999, σχετικά με τους όρους και τις διαδικασίες των εσωτερικών ερευνών για την καταπολέμηση της απάτης, της δωροδοκίας και κάθε άλλης παράνομης δραστηριότητας επιζήμιας για τα συμφέροντα των Κοινοτήτων.Η παρούσα απόφαση εφαρμόζεται από την 1η Μαρτίου 2004.Βρυξέλλες, 10 Φεβρουαρίου 2004.Για το ΠροεδρείοΟ ΠρόεδροςAlbert Bore(1) ΕΕ L 136 της 31.5.1999, σ. 20.(2) ΕΕ L 136 της 31.5.1999, σ. 1.(3) ΕΕ L 136 της 31.5.1999, σ. 15.